**Kanta-Hämeen keskussairaala** (**KHKS**) on Hämeenlinnan Ahveniston kaupunginosassa toimiva keskussairaala. Sairaala-alueen pohjoispuolella sijaitsee Ahveniston luonnonsuojelualue, itäpuolella Ahveniston hautausmaa, länsipuolella Marssitie ja eteläpuolella Ahvenistontie.

Se palvelee Kanta-Hämeen hyvinvointialuetta, jonka alue on täysin sama kuin Kanta-Hämeen maakunnan. Sairaala on maan viidenneksi suurin ei-yliopistollinen keskussairaala. Sairaala tekee yhteistyötä sosiaali- ja terveydenhuollon Sisä-Suomen yhteistyöalueen Tampereen yliopistollisen sairaalan kanssa. Vuoden 2021 lopussa sairaalassa työskenteli 984 hoitohenkilöstöön kuuluvaa, 283 lääkäriä, 245 huoltohenkilöstöön kuuluvaa, 244 toimistohenkilöstöön kuuluvaa sekä 110 tutkimushenkilöstöön kuuluvaa ammattilaista. Sairaala toimii opetussairaalana hoitoalan ja lääketieteen opiskelijoille. Lisäksi opiskelijoita harjoittelee sairaalan hallinnossa ja huollossa.

Keskussairaalan yhteydessä toimii Hämeenlinnan kaupungin ylläpitämä Ahvenistonharjun sairaalakoulu, joka tarjoaa perusopetusta lasten- tai nuorisopsykiatrisen osaston potilaille.

Erikoisairaanhoidon sairaalapalveluita johtaa tulosaluejohtaja Mirja Ottman-Salminen.

Sairaalan yhteydessä on helikopterilentopaikka (ICAO: **EFHH**) potilaskuljetuksia varten.

Toiminta
--------

Päivystyspoliklinikka toimii ympärivuorokautisesti. Synnytysyksikössä on 6 synnytyssalia sekä leikkausosastolla 10 leikkaussalia. Teho-osastolla on 5 potilaspaikkaa ja 5 valvontapaikkaa. Vastasyntyneiden teho- ja tarkkailuosastolla on 5 potilaspaikkaa. Kuvantamisessa tehdään luiden ja hampaiden röntgenkuvauksia, tietokonekerroskuvauksia, magneettikuvauksia, mammografiatutkimuksia, ultraäänitutkimuksia, läpivalaisututkimuksia, verisuonten varjoainekuvauksia sekä radiologisia toimenpiteitä. Keskussairaalassa toimii myös sydänsairaalan poliklinikka, toimenpidesali, valvonta sekä vuodeosasto. Laboratoriopalvelut tuottaa Fimlab Laboratoriot Oy. Sairaalassa on 150 vuodeosastopaikkaa elimellisiä sairauksia sairastaville potilalle (luvussa ei synnytys- ja naistentautien sairaansijat). Lisäksi on 62 aikuispsykiatrian vuodeosastopaikkaa ja 11 nuorisopsykiatrian potilaspaikkaa. Päivystys on järjestetty kymmenellä eri erikoissairaanhoidon erikoisalalla ja poliklinikoilla annetaan hoitoa noin 40 suppealla erikoisalalla.

Kanta-Hämeen keskussairaalan Riihimäen yksikkö sijaitsee samassa kiinteistössä Riihimäen seudun terveyskeskuksen kanssa. Kokonaisuutta kutsutaan Riihimäen sairaalaksi.

Ahveniston sairaala
-------------------

Vuonna 1979 valmistunut keskussairaala on laajan ja kiireellisen peruskorjauksen tarpeessa ja sen huonekorkeus ei ole riittävä nykyaikaisen teknologian tarpeisiin.

Kanta-Hämeen keskussairaalan toiminnan on tarkoitus siirtyä nykyisen sairaala-alueen eteläpuolelle vuonna 2025 valmistuvaan uudisrakennukseen, joka tunnetaan nimellä *Ahveniston sairaala*. Sen rakennustyöt alkoivat vuonna 2021. Hanke toteutetaan allianssimallina, jossa rakentajana toimii *Ahveniston sairaalan allianssi* (lyh. *Assi*). Sairaalan käyttöönotto tapahtuu vuonna 2026. Skanska Talonrakennus Oy toimii sairaalan pääurakoitsijana. Sairaalan pinta-ala on 75 900 brm² ja hyvinvointialue oli varannut hankkeen kustannuksiin 356 miljoonaa euroa. Henkilöstöravintola ja pysäköintitalo toteutetaan erillisenä hankkeena ja sen hinnaksi arvioitiin noin 30 miljoonaa euroa. Sairaalan tiloihin tulee sijoittautumaan myös Kanta-Hämeen pelastuslaitoksen paloasema. Ahveniston sairaalan valmistuttua vanha Kanta-Hämeen keskussairaalan rakennus on tarkoitus purkaa osittain ja myydä alue asuntotuotantoon.

Palkintoja
----------

Ahveniston sairaala - Assi voitti Trible Tekla BIM Awards Suomi 2023-kilpailussa yleisöäänestyksen. Sairaalan suunnittelussa käytetään mm. tietomalleja perinteisten reikä- ja varauspiirustusten sijaan.

Kanta-Hämeen keskussairaalan sisätaudit nostivat vuonna 2021 sijoitustaan Nuorten lääkärien yhdistyksen koulutuspaikkakyselyssä ja naistentautien osasto palkittiin viiden tähden koulutuspaikaksi vuonna 2020. Yhdistyksen vuoden 2018 aikana toteutetussa kyselyssä Kanta-Hämeen keskussairaala oli vetovoimainen työpaikka.

Lääkäriliitto myönsi 29. syyskuuta 2016 laatupalkinnon Kanta-Hämeen sairaanhoitopiirin neurologian yksikölle, joka oli kehittänyt neurologisen lähetepotilaan etähoitomallin.

Katso myös
----------

* Luettelo Suomen sairaaloista

Lähteet
-------

1. 1 2  Sijaintimme Kanta-Hämeen sairaanhoitopiiri, khshp.fi. Viitattu 31.7.2018.
2. ↑  Lehtimäki, Terhi: Terveyttä kaikille – keskussairaalat 1940-luvulta 1980-luvulle  2014. Museovirasto, Arkkitehtitoimisto Hanna Lyytinen Oy. Viitattu 11.8.2023.
3. ↑  Hämeenlinnan karttapalvelu: Kanta-Hämeen keskussairaala Hämeenlinnan kaupunki, hameenlinna.fi. Viitattu 31.7.2018.
4. ↑  Hämeenlinnan kaupungin karttapalvelu *kartta.hameenlinna.fi*. Viitattu 16.2.2023.
5. ↑  Kanta-Hämeen keskussairaala - OmaHäme *omahame.fi*.  Arkistoitu 13.1.2023. Viitattu 14.2.2023.
6. ↑  Kanta-Hämeen keskussairaala - OmaHäme *omahame.fi*.  Arkistoitu 13.1.2023. Viitattu 16.2.2023.
7. ↑  Yhteistyöalueet *Soteuudistus*.  Arkistoitu 7.1.2023. Viitattu 16.2.2023.
8. ↑  Kanta-Hämeen keskussairaala: Henkilöstökertomus 2021 Kanta-Hämeen sairaanhoitopiiri. Viitattu 6.8.2023.
9. ↑  Opiskelijat – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
10. ↑  Sairaalakoulu (Ahvenistonharjun koulu) *Hämeenlinna*.  18.1.2023. Viitattu 5.8.2023.
11. ↑  Johto ja hallinto - Oma Häme *omahame.fi*. Viitattu 5.8.2023.
12. ↑  AD 1.3 Luettelo lentopaikoista ja helikopterilentopaikoista *www.ais.fi*. Viitattu 5.12.2023.
13. ↑  Terveydenhuollon päivystys - Oma Häme *omahame.fi*. Viitattu 5.8.2023.
14. ↑  Synnytys - Oma Häme *omahame.fi*. Viitattu 5.8.2023.
15. ↑  Leikkaustoiminta – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
16. ↑  Tehostettu hoito – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
17. ↑  Oma Häme: Vastasyntyneiden teho- ja tarkkailuosasto *omahame.fi*. Viitattu 5.8.2023.
18. ↑  Röntgen – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
19. ↑  Hämeenlinnan Sydänsairaala – Palvelut *Sydänsairaala*. Viitattu 16.2.2023.
20. ↑  Laboratorio - OmaHäme *omahame.fi*. Viitattu 16.2.2023.
21. ↑  Osastot – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
22. ↑  Aikuispsykiatria – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
23. ↑  Nuorisopsykiatria – Kanta-Hämeen sairaanhoitopiirin kuntayhtymä *khshp.fi*. Viitattu 5.8.2023.
24. ↑  Kanta-Hämeen keskussairaala - Oma Häme *omahame.fi*. Viitattu 5.8.2023.
25. ↑  Riihimäen sairaala Kanta-Hämeen sairaanhoitopiiri, khshp.fi. Viitattu 3.9.2020.
26. 1 2  Ahveniston sairaala - UKK *Ahveniston sairaala*. Viitattu 14.2.2023.
27. ↑  Ahveniston sairaala - Etusivu *Ahveniston sairaala*. Viitattu 14.2.2023.
28. ↑  Ahveniston sairaala - Tuotanto *Ahveniston sairaala*. Viitattu 6.8.2023.
29. ↑  Ahveniston sairaala - Suunnittelu *Ahveniston sairaala*. Viitattu 14.2.2023.
30. ↑  Ahveniston sairaala - Assi-sairaalan pysäköintilaitoksen ja henkilöstöravintolan suunnitelma on valmistunut *Ahveniston sairaala*. Viitattu 6.8.2023.
31. ↑  Ahveniston sairaala - Assi voitti Tekla Bim awards-kilpailun yleisöäänestyksen *Ahveniston sairaala*. Viitattu 6.8.2023.
32. ↑  Tässä ovat viiden tähden koulutuspaikat *Lääkärilehti.fi*.  26.1.2022. Viitattu 6.8.2023.
33. ↑  15 Tammikuun, 2021: Kanta-Hämeen keskussairaalan naistentautien osasto palkittiin vuoden 2020 viiden tähden koulutuspaikkana! – Kanta-Hämeen sairaanhoitopiirin kuntayhtymä *khshp.fi*. Viitattu 6.8.2023.
34. ↑  Mustonen, Kari: Kanta-Hämeen keskussairaala on mieluinen erikoistumispaikka lääkäreille *Yle Uutiset*.  17.1.2019. Viitattu 6.8.2023.
35. ↑  Lääkäriliiton laatupalkinto Kanta-Hämeen sairaanhoitopiirin neurologian yksikölle *laakariliitto.fi*. Viitattu 6.8.2023.

Aiheesta muualla
----------------

* Terveydenhuollon päivystys (omahame.fi)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kanta-Hämeen keskussairaala (Q30279714)ohje |
| --- |
|  |
| esiintymä kohteesta | lääketieteellinen organisaatio, sairaala, keskussairaala |
|  |
| valtio | Suomi |
|  |
| sijaitsee hallinnollisessa alueyksikössä | Hämeenlinna |
|  |
| sijainti | Ahvenisto |
|  |
| koordinaatit | 60°59′20″N 24°24′47″E﻿ / ﻿60.98878°N 24.41299°E﻿ / 60.98878; 24.41299 |
|  |
|  |

 |